**Kursuse nimetus:** *Sissejuhatus filosoofiasse*

**Klass:** Pärnu ÜhisgümnaasiumiG2 ja G3 klassidele

**Õpetaja:** Peedu Sula

**Kursuse lühikirjeldus**

Tegu on filosoofiasse sissejuhatava kursusega, mille käigus saab õpilane esmase ülevaate filosoofia põhiprobleemidest. Õppe põhirõhk on filosoofiliste ideede sisul ning mitte niivõrd aja- ja eluloolistel faktidel.

Kursuse kolme esimese tunni peamine eesmärk on tutvustada filosoofilise mõtlemise eripärasid. Kursuse edenedes saab õpilane teada, millised filosoofilised küsimused ning probleemid olid iseloomulikud erinevatele ajaperidoodidel elanud filosoofide õpetusele. Kursuse lõpus tutvub õppija tõe ja teadmise kui klassikalise filosoofiasse kuuluva temaatikaga, kusjuures teadmise liike käsitlev tund aitab kinnistada eelpool õpitut ratsionalismi ja empirismi kohta.

Mitmed tunnid sisustatakse õpilaste **10-minutiliste** ettekannetega, mis koosnevad **filosoofi isiku ja elu tutvustusest** (u 45% ettekande mahust, tuua välja värvikamad seigad!), **kolmest filosoofi õpetuse punktist** (u 45% mahust, siin tuleb välja valida kolm esinejate arvates tähtsaimat/arusaadavamat punkti ja neid selgitada) ning **isiklikust arvamusest/kommentaarist koos põhjendustega** esitatud materjali kohta (u 10% mahust).Ettekanne esitatakseüldjul kahepeale. Ettekande koostamisel on abi Esa Saarineni raamatust *Filosoofia ajalugu tipult tipule Sokratesest Marxini*.

Õppetunni vältel saab õpilane enamasti suulist või kirjalikku sõnalist tagasisidet õppeainet ja ainevaldkonda puudutavate teadmiste ja oskuste kohta (kujundav hindamine).

**Kursuse temaatiline ja ajaline jaotus 2019/2020. õppeaastal**

|  |  |  |  |
| --- | --- | --- | --- |
| **Aeg** | **Tund** | **Teemad ja alateemad** | **Põhimõisted ja märksõnad** |
| Sept. | 1. | **I SISSEJUHATUS**Filosoofia mõiste ja valdkonnad | Filosoofia, filosoof, filosoofilise mõtlemise kujunemine, filosoofilised küsimused, metafüüsika, epistemoloogia, aksioloogia |
| Sept. | 2. | Filosoofia kui argumenteerimiskunst | Argument, argumentide liigid (*ad rem, ad hominem, ad populum, ad baculum, argumentum ipse dixit*) |
| Sept. | 3. | Filosoofilised paradoksid | Paradoks, Zenoni apooriad, antinoomia, Russell’i paradoks |
| Sept. | 4. | **II ANTIIKFILOSOOFIA***Ettekanne: Sokrates ja tema filosoofia eripärad*Kokkuvõte Sokratese elust ja õpetusest | Antiikkultuur; Sokratese meetodid: iroonia, maieutika, määratlemine, üldistamine |
| Sept./Okt. | 5. | *Ettekanne: Platon ja tema filosoofia eripärad*Platoni ühiskonnafilosoofiaAluseks katkend dialoogist *Riik* (Sokratese ja Glaukoni vestlus ideaalriigi neljast loomutäiusest) | Politeia, voorused, oskustöö analoogia. Platoni argumentatsioon demokraatia vastu, demos, valvurid, Platoni feminism |
| Okt. | 6. | Platoni ideeõpetus ja koopamüüt | Koopa kujund, meeleline maailm, ideede maailm, tõeline teadmine (*episteme)*, arvamus (*doxa*) |
| Okt. | 7. | *Ettekanne: Aristoteles ja tema filosoofia eripärad*Aristotelese loogika, loogikatesti lahendamine | Loogika, süllogism, entümeem, täielik süllogism, loogiline ruut |
| Okt./Nov. | 8. |  **I kontrolltöö (sissejuhatus+antiikfilosoofia)** |
| Nov. | 9. | **III KESKAJA FILOSOOFIA***Ettekanne: Augustinus ja tema filosoofia eripärad*Kokkuvõte Augustinuse õpetusest | Universumi loomine *ex nihilo*, erinevad arusaamad universumi tekkimisest |
| Nov. | 10. | *Ettekanne: Aquino Thomas ja tema filosoofia eripärad*Thomase jumalatõestused | Jumalatõestused, *prima causa* idee, “liikumatu liigutaja” |
| Nov. | 11. | **IV UUSAJA RATSIONALISM***Ettekanne: Descartes ja tema filosoofia eripärad*Descartes’i süstemaatilise kahtluse meetod | Ratsionalism ja empirismKahtlus, süsteemne kahtlus, käibetõed, iseenesestmõistetavused, dogmad, tõsikindel teadmine (*cogito, ergo sum*) |
| Nov. | 12. | *Ettekanne: Spinoza ja tema filosoofia eripärad*Kokkuvõte Spinoza õpetusest | Substants, holism, tundeteooria |
| Dets. | 13. | *Ettekanne: Leibniz ja tema filosoofia eripärad***Seminar:** Leibnizi empirismi kriitika, aluseks *Uued esseed inimmõistusest* (1704) | Paratamatud tõed, meeleline kogemus, sünnipärased ideed, marmorrahnu võrdlus |
| Dets. | 14. |  **II kontrolltöö (keskaja filosoofia+uusaja ratsionalism)** |
| Dets. | 15. | **V UUSAJA EMPIRISM***Ettekanne: Locke ja tema filosoofia eripärad*Locke’i empirism | Tabula rasa idee, vaatlus teadmise allikana, teadmise liigid |
| Jaan. | 16. | *Ettekanne: Berkeley ja tema filosoofia eripärad*Berkeley immaterialism | Idealism, materialism, *esse est percipi*, taju ja ideed |
| Jaan. | 17. | *Ettekanne: Hume ja tema filosoofia eripärad*Hume’i skeptiline empirism***Kodutöö: tutvuda filosoofilise näidisesseega*** | Kausaalasuse kriitika, induktsiooniprobleem, harjumus ja tava, ideed ning muljed |
| Jaan. | 18. | **VI FILOSOOFIAESSEE KIRJUTAMINE**Filosoofiaessee eripära ja argumendi koostamine; essee struktuur ja hindamiskriteeriumid | Argumendi struktuur, argumendi indikaatorid, levinumad argumenteerimisvead, põhiväide, eeldused, järeldused, vastavus teemale ja keeleline korrektusus, teema sügavam mõistmine, argumentatsiooni veenmisjõud, essee sisemine kooskõla, kirjatöö originaalsus ja klišeede vältimine |
| Jaan. | 19. |  **Arvestusliku essee esitamise tähtaeg**  |
| **VII KANT JA IDEALISM***Ettekanne: Kant ja tema filosoofia eripärad*Immanuel Kanti tunnetusteooria | Kogemuse tingimused, transtsendentaalne filosoofia, asjad iseeneses, asjad meie jaoks |
| Veebr. | 20. | Immanuel Kanti eetika | Kategooriline imperatiiv, kohuse-eetika, inimene eesmärgina iseeneses, vabadus |
| *Ettekanne: Hegel ja tema filosoofia eripärad*Kokkuvõte Hegeli õpetusest | Ajaloofilosoofia, erinevad ajalookäsitlused, dialektika (tees, antitees, süntees), Hegeli inimesekäsitlus |
| Veebr. | 21. |  **III kontrolltöö (uusaja empirism+Kant ja idealism)** |
| Veebr. | 22. | **VIII REAKTSIOON HEGELI VASTU***Ettekanne: Kierkegaard ja tema filosoofia eripärad*Kokkuvõte Kierkegaardi eksistentsialismist | Eksistentsialism, eksistents, usk, paradoks, subjektiivne tõde, olemise tasandid |
| Märts | 23. | *Ettekanne: Marx ja tema filosoofia eripärad*Karl Marxi õpetus  | Dialektiline materialism, internatsionalism, klassivõitlus, kommunism, eraomandi kaotamine, kapitalism |
| Märts | 24. | **Seminar**: Marxi filosoofia põhipunktid |  |
| Märts | 25. | **Rühmatöö:** erinevate ajalookäsitluste analüüs ja neile oponeerimine | Hegeliaanlik, marksistlik, ideologiseeritud ja anarhistlik käsitlus  |
| Märts | 26. | **IX NIETZSCHE***Ettekanne: Nietzsche ja tema filosoofia eripärad*Kokkuvõte Nietzsche filosoofiast | Väärtuste ümberhindamine, jumala surm, võimutahe, üleinimene, viimne inimene |
| Märts/Apr. | 27. | Nietzsche *Antikristlase* lugemine ja arutelu | Orjamoraal, kristlus kui pahe, inimese ületamine |
| Apr. | 28. |  **IV kontrolltöö (Kierkegaard, Marx, Nietzsche)** |
| Apr. | 29. | **X TÕDE JA TEADMINE**Tõeteooriad filosoofias | Vastavusteooria, kooskõlateooria, pragmatistlik teooria |
| Apr. | 30. | Teadmine | Sõna “teadmine” erinevad tähendused, teadmise defineerimine, teadmise klassikaline definitsioon |
| Mai | 31. | Teadmise liigid | Aprioorne, empiiriline ja teaduslik teadmine; *common sense* |
| Mai | 32. | Intuitsioon ja teadmine | Inuitsiooni liigid |
| Mai | 33. | Keel ja teadmine | Keelefilosoofia, keelevangla |
| Mai | 34. |  **Tunnikontroll (tõde ja teadmine)** |
| Juuni | 35. | Kokkuvõte ja kordamine |  |

**Õppetegevused ja meetodid:**

* iseseisev töö filosoofilise kirjandusega;
* filosoofiliste probleemide üle arutlemine nii kirjalikult kui suuliselt;
* ettekande koostamine ja pidamine;
* diskussioon;
* essee kirjutamine;
* konspekteerimisoskuse kujundamine;
* rühma- ja paaristöö;
* vestlus, seminar.

**Õppematerjalid ja kirjandus:**

* õpilaste konspektid;
* õpetaja koostatud materjalid;
* B. Mölder, R. Jakapi, M. Volt. *Sissejuhatus filosoofiasse*. Tartu, Tartu Ülikooli Kirjastus 2018.
* E. Saarinen, *Läänemaise filosoofia ajalugu tipult tipule Sokratesest Marxini.* Tallinn, Avita 1996;
* E. Saarinen, *Symposium.* Avita 2003;
* F. Nietzsche. *Antikristus*. Tartu, Zeus 2007.
* I. Meos, *Filosoofia põhiprobleemid*. Tallinn, Koolibri 1998;
* I. Meos, *Antiikfilosoofia.* Tallinn, Koolibri 2000;
* I. Meos, *Uusaja filosoofia*. Tallinn, Koolibri 1999;
* P. J. King. *Sada filosoofi*. Sinisukk 2005;
* W. Raeper, L. Smith. *Pilk ideede maailma*. Tallinn, Koolibri 2003.

**Eeldatavad õpitulemused:**

*Õpilane:*

* püüab iseseisvalt ja kriitiliselt mõelda (luua seoseid, analüüsida nähtuste olemust, hinnata uue info usaldatavust);
* julgeb oma arvamust väljendada osaledes aktiivselt vestlustes, diskussioonides ja seminarides;
* suudab oma seisukohti argumenteeritult põhjendada;
* teab, millised on peamised argumenteerimisvead ning püüab neid vältida;
* suudab teist inimest kuulata;
* püüab mõista, milline on olnud käsitletud filosoofide panus filosoofilise mõtlemise arengule;
* saab filosoofilise essee kirjutamise ja ettekande pidamise kogemuse.

**Kontroll ja hindamine:**

*Arvestuslike hinnetena arvestatakse:*

* ettekannet, mille hindamise kriteeriumid on:
1. sisu ja kasutatud mõistete selgus/arusaadavus, oluline on ka selge struktuur: sissejuhatus, põhi- ja alateemad, sisuline kokkuvõte;
2. informatiivsus;
3. isiklike seisukohtade olemasolu ja nende põhjendatus (mõlemal õpilasel);
4. ajast ja mahu proportsioonidest (45%+45%+10%) kinnipidamine;
5. illustratiivsus ja loomingulisus ning sealjuures kontakt kuulajatega (maha lugemine ei lähe arvesse, teema tuleb oma sõnadega kokku võtta); hindele ”väga hea” (juhul, kui eelmised nõuded on täidetud) pretendeerib see õpilane, kes esinemisel toetub üksnes slaidimaterjalile; slaididel tohib kasutada vaid märksõnu (mitte lauseid!).
* kontrolltöid I-IV;
* esseed, mille hindamiskriteeriumid on siin: <https://filosoofialeht.weebly.com/esseede-hindamine.html>;
* protsessihinnete (kodutööd + suulised ja kirjalikud vastused tunnis) keskmist.

Positiivse kursusehinde saamiseks peab olema arvestuslike keskmine **vähemalt 2,8**.

**Punktilise hindamise skaala:**

“5” – 90-100%

“4” – 75-89%

“3” – 50-74%

“2” – 20-49%

“1” – 0-19%

**Lisatöö:**

Lisatöö andekatega, järele aitamine ja vastamine toimub kokkuleppel õpilasega. Andekamatele soovitab õpetaja lisamaterjale ning vastab individuaalselt nende küsimustele. Huvilised on teretulnud osalema filosoofiaolümpiaadil.